CELEX: 32014R1216
Language: sl
Date: 2014-11-11 00:00:00
Title: Izvedbena uredba Komisije (EU) št. 1216/2014 z dne 11. novembra 2014 o uvrstitvi določenega blaga v kombinirano nomenklaturo

14.11.2014   
            
            
               SL
            
            
               Uradni list Evropske unije
            
            
               L 329/14
            
         IZVEDBENA UREDBA KOMISIJE (EU) št. 1216/2014
   z dne 11. novembra 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. novembra 2014
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Elektronski aparat z merami približno 10 × 4 × 1 cm, ki med drugim vsebuje naslednje sestavne dele:
                  
                              —
                           
                           
                              procesor,
                           
                        
                              —
                           
                           
                              sistemski pomnilnik kapacitete 1 GB,
                           
                        
                              —
                           
                           
                              notranji spomin kapacitete 4 GB,
                           
                        
                              —
                           
                           
                              vgrajen modul za brezžično povezavo z internetom.
                           
                        Opremljen je z naslednjimi vmesniki:
                  
                              —
                           
                           
                              HDMI,
                           
                        
                              —
                           
                           
                              USB,
                           
                        
                              —
                           
                           
                              mikro USB,
                           
                        
                              —
                           
                           
                              mikro SDHC.
                           
                        Aparat ne vsebuje videotunerja.
                  Ko je aparat priključen na monitor ali televizijski sprejemnik, uporabniku omogoča dostop do interneta, na primer za izmenjavo elektronskih sporočil, gledanje videoposnetkov, igranje iger ali prenos programske opreme. Prav tako lahko reproducira multimedijske datoteke, kot so fotografije, video in glasba, s pomnilniških kartic ali pomnilnikov USB.
               
               
                  8528 71 91
               
               
                  Uvrstitev opredeljujejo splošna pravila 1, 3(c) in 6 za razlago kombinirane nomenklature, dodatna opomba 3 k poglavju 85 ter besedilo oznak KN 8528, 8528 71 in 8528 71 91.
                  V smislu opombe 3 k oddelku XVI je aparat zasnovan za opravljanje dveh ali več alternativnih funkcij (avtomatsko obdelavo podatkov pod tarifno številko 8471, telekomunikacije pod tarifno številko 8517, reprodukcijo slike pod tarifno številko 8521 in funkcije televizijskih sprejemnikov pod tarifno številko 8528). Glavne funkcije ni mogoče opredeliti, saj so za uporabo naprave vse funkcije enako pomembne. Zato je treba aparat uvrstiti pod tarifno številko, ki je po številčnem zaporedju zadnja med tistimi, ki jih je treba enako upoštevati. Uvrstitev pod oznako KN 8471, 8517 ali 8521 tako ne pride v poštev.
                  Ker aparat ne vsebuje videotunerja in omogoča interaktivno izmenjavo informacij, ga je torej treba uvrstiti pod oznako KN 8528 71 91 kot naprave z mikroprocesorsko enoto z vgrajenim modemom za dostop do interneta in funkcijo za interaktivno izmenjavo informacij, zmožne sprejemanja televizijskih signalov (t. i. „set-top boxes“), vključno s tistimi, ki imajo vgrajeno napravo za snemanje ali reprodukcijo, če zaradi tega ne izgubijo svojega bistvenega značaja.